ai4bharat/Pralekha huggingface dataset:
హోం మంత్రిత్వ శాఖ
వివిధ ప్రాంతాలలో చిక్కుకుపోయిన వలసకార్మికులను రైలులో తరలింపునకు సంబంధించిన స్టాండర్డ్ ఆపరేటింగ్ ప్రొటోకాల్ 
లాక్డౌన్ చర్యలపై సవరించిన ఏకీకృత మార్గదర్శకాల కొనసాగింపులో భాగంగా 17-04-2020న , వివిధ ప్రాంతాలలో చిక్కుకుపోయిన కార్మికులను రైళ్ళద్వారా తరలింపుపై హోం వ్యవహారాల మంత్రిత్వ శాఖ  సవరించిన స్టాండర్డ్ ఆపరేటింగ్ ప్రోటోకాల్  ను విడుదల చేసింది.
(వివిధ ప్రాంతాలలో చిక్కుకుపోయిన కార్మికులను రైళ్ళలో తరలించేందుకు స్టాండర్డ్ ఆపరేటింగ్ ప్రొటోకాల్ ఈవిధంగా అనుమతిస్తుంది:
మినిస్ట్రీ ఆఫ్ హోమ్ అఫైర్స్తో సంప్రదించి శ్రామిక్ స్పెషల్ రైళ్లను నడపడానిఇక రైల్వే మంత్రిత్వ శాఖ  అనుమతి ఇస్తుంది.
అన్ని రాష్ట్రాలు , కేంద్రపాలిత ప్రాంతాలు, ఇందుకు నోడల్ అధికారులను నియమించాలి. అలా వివిధ ప్రాంతాలలో చిక్కుకున్న వ్యక్తులను ఆయా ప్రాంతాలనుంచి వచ్చే వారిని స్వీకరించడానికి లేదా అలాంటి వారిని స్వస్థలాలకు పంపించడానికి అవసరమైన ఏర్పాట్లు చేయాలి.
రాష్ట్రాలు ,కేంద్రపాలిత ప్రాంతాల అవసరాల ఆధారంగా, స్టాప్లు ,గమ్యస్థానాలతో సహా రైలు షెడ్యూల్ను రైల్వే మంత్రిత్వశాఖ ఖరారు చేస్తుంది. వివిధ ప్రాంతాలలో చిక్కుకుపోయిన కార్మికులను పంపించడానికి , స్వీకరించడానికి తగిన ఏర్పాట్లు చేయడానికి రాష్ట్రాలు, కేంద్రపాలిత ప్రాంతాలకు రైల్వే మంత్రిత్వశాఖ ద్వారా తెలపడం జరుగుతుంది.
రైలు షెడ్యూల్ , ప్రచారం, ప్రయాణీకుల ప్రవేశం , ప్రయాణికుల తరలింపునకు సంబంధించిన ప్రోటోకాల్స్, కోచ్లలో అందించాల్సిన సేవలు , టిక్కెట్ల బుకింగ్ కోసం రాష్ట్రాలు , కేంద్రపాలిత ప్రాంతాలతో కలిసి రైల్వే మంత్రిత్వశా్ఖ ఏర్పాట్లు చేస్తుంది..
వలస కూలీలను పంపుతున్న రాష్ట్రాలు, కేంద్రపాలిత ప్రాంతాలు, ప్రయాణికులందరనీ తప్పనిసరిగా పరీక్షించేందుకు చర్యలు తీసుకోవాలి. ఎలాంటి కోవిడ్ లక్షణాలు లేని వారిని మాత్రమే రైలు ఎక్కడానికి అనుమతిస్తారు.
రైలు ఎక్కే సమయంలో, ప్రయాణ సమయంలో ప్రయాణికులందరూ సామాజిక దూరం పాటించాలి.
వలస కార్మికులు తమ తమ గమ్యస్థానాలకు చేరుకున్న అనంతరం, ప్రయాణికులు ఆయా రాష్ట్రాలు, కేంద్రపాలిత ప్రాంతాలలో అమలులో ఉన్న హెల్త్ ప్రొటోకాల్స్ ప్రకారం పరీక్షలు నిర్వహించుకుని అందుకు అనుగుణంగా వ్యవహరించాల్సి ఉంటుంది.
రాష్ట్రాలు, కేంద్ర పాలిత ప్రాంతాలకు సంబంధించి అధికారిక కమ్యూనికేషన్ కోసం కింది లింక్ ను క్లిక్ చేయండి:
ప్రధాన మంత్రి కార్యాలయం
జి-20 నేతల విర్చువల్ శిఖరాగ్ర సమావేశం
కోవడ్ - 19 మహమ్మారి విస్తరణ నేపథ్యంలో, దీని నివారణ కోసం అంతర్జాతీయంగా సమన్వయంతో కలిసి పని చేయడంపై జి20 నేతల విర్చువల్ శిఖరాగ్ర సమావేశం మార్చి 26న జరిగింది. ఒక రకంగా చెప్పాలంటే ఇది అసాధారణమైన సమావేశం. ఈ సమావేశానికంటే ముందు ప్రధాని శ్రీ నరేంద్ర మోదీ సౌదీ అరేబియా యువరాజుతో టెలిఫోన్లో మాట్లాడారు. ఈ ప్రత్యేక శిఖరాగ్ర సమావేశమనేది అంతకు ముందు జరిగిన ఆర్ధిక శాఖ మంత్రులు మరియు కేంద్ర బ్యాంకు గవర్నర్ల సమావేశం మరియు జి 20 షెర్పాల సమావేశానికి కొనసాగింపుగా జరిగిన ముగింపు సమావేశం లాంటిది. కోవిడ్ 19 నిరోధం కోసం ఇవన్నీ ప్రత్యేకంగా జరిగాయి.
(కోవిడ్ 19 వ్యాప్తిని అరికట్టడానికిగాను అన్ని రకాల జాగ్రత్తలు తీసుకుంటామని తమ తమ దేశాల్లో ప్రజలను రక్షించుకుంటామని జి20 నేతలు అన్నారు. ప్రపంచ ఆరోగ్య సంస్థ మార్గదర్శకాల ప్రకారం నడుచుకుంటూ ఈ మహమ్మారిని అరికట్టాలని నేతలు నిర్ణయించారు. మందుల పంపిణీ, రోగ నిర్దారణ పరికరాలు, చికిత్సలు, టీకాలు తదితర అంశాలన్నీ ప్రపంచ ఆరోగ్య సంస్థ ప్రకారం జరగాలని అందరూ నిర్ణయించారు.
ఈ మహమ్మారి కారణంగా ఆర్ధికంగాను, సామాజికంగాను కలుగుతున్న ఖర్చులను సాధ్యమైనంతవరకు తగ్గించడానికి అందుబాటులోని విధానపరమైన పరికరాలన్నిటినీ వాడుకుందామని నేతలు నిర్ణయించారు. తద్వారా అంతర్జాతీయంగా వృద్ధి, మార్కెట్ స్థిరత్వం, సమస్యలను ఎదుర్కొనే సమర్థత బలోపేతం కావడం జరుగుతాయని అన్నారు. కోవిడ్ 19 కలగజేస్తున్న ఆర్ధిక, సామాజిక ప్రభావాన్ని ఎదుర్కోవడానికిగాను 5 ట్రిలియన్ డాలర్లను అంతర్జాతీయ ఆర్ధిక వ్యవస్థలోకి తీసుకు రావాలని నేతలు నిర్ణయించారు. అంతే కాదు ఈ వైరస్ పై పోరాటంలో ప్రపంచ ఆరోగ్య సంస్థకు నిధులను అందించాలని నేతలంతా అంగీకరించారు.
జి20 కి సంబంధించిన ఈ అసాధారణ సమావేశాన్ని నిర్వహించినందుకు సౌదీ అరేబియా రాజుకు ప్రధాని శ్రీ నరేంద్ర మోదీ కృతజ్ఞతలు తెలిపారు. కోవిడ్ 19కు సంబంధించిన 90 శాతం కేసులు, మరణాల్లో 80 శాతం జి20 దేశాల్లోనే జరుగుతున్నాయని ప్రధాని అన్నారు. ప్రపంచ జిడిపిలో 80 శాతం, ప్రపంచ జనాభాలో 60 శాతం జి 20 దేశాలనుంచేనని ప్రధాని వివరించారు. ఈ నేపథ్యంలో జి 20 దేశాలు పటిష్టమైన ప్రణాళికతో, ఈ అంతర్జాతీయ మహమ్మారిని అరికట్టాల్సి వుందని ప్రధాని స్పష్టం చేశారు.
అంతర్జాతీయంగా సౌభాగ్యాన్ని, సహకారాన్ని సాధించడానికిగాను మానవాళి సంక్షేమాన్ని దృష్టిలోపెట్టుకోవాలని ప్రధాని కోరారు. ఆరోగ్య రంగంలో చేసిన పరిశోధనల్ని, అభివృద్ధిని అన్ని దేశాలు పంచుకోవాలని అన్నారు. అంతేకాదు అందరూ అనుసరించగలిగే బాధ్యతాయుతమైన, మానవతతోకూడిన ఆరోగ్య భద్రత వ్యవస్థలను తయారు చేసుకోవాలని కోరారు. సంక్షేభ నివారణకోసం నూతన మార్గదర్శకాల ఏర్పాటును, విధానాలను ప్రోత్సహించాలని, తద్వారా అన్ని దేశాలకు ఒకదానితో మరొకటి సంబంధముండేలా చూడాలని ప్రపంచ ఆరోగ్యసంస్థలాంటి అంతర్జాతీయ సంస్థలను బలోపేతం చేయాలని ప్రధాని కోరారు. ఆ విధంగా కోవిడ్ 19 వైరస్ కారణంగా వచ్చిన ఆర్ధిక పరమైన కష్టాలను తగ్గించుకోవచ్చని ముఖ్యంగా ఆర్ధికంగా బలహీనంగా వున్నవారికి ఇది మేలు చేస్తుందని ఆయన స్పష్టం చేశారు.
ప్రపంచ మానవాళి సంక్షేమం కోసం నూతన గ్లోబలీకరణ సాధించడానికి జి 20 దేశాలు సహాయ సహకారాలు అందించాలని మానవాళి ప్రాధాన్యతలను దృష్టిలో పెట్టుకొని ఈ పని చేయాలని ఆయన విజ్ఞప్తి చేశారు.
ఈ శిఖరాగ్ర సమావేశం చివరన జి20 నేతల ప్రకటనను విడుదల చేశారు. ఈ మహమ్మారిని ఎదుర్కోవడానికిగాను సమన్వయంతో కూడిన అంతర్జాతీయ స్పందన వుండాలని అన్నారు. ప్రపంచ ఆర్ధిక వ్యవస్థను రక్షించుకోవడానికి చర్యలు చేపట్టాలని అన్నారు. వాణిజ్యపరంగా కలిగే అంతరాయాలను తగ్గించుకోవాలని ప్రపంచవ్యాప్తంగా సహకారాన్ని పెంచడానికిగాను చర్యలను చేపట్టాలని జి20 దేశాల నేతలు పిలుపునిచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 55.01 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.82 కోట్లకు పైగా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలో తయారయ్యే టీకా మందు డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
55,01,93,040
|
|
సరఫరాలో ఉన్నవి
|
|
59,16,920
|
|
వాడినవి
|
|
52,59,93,669
|
|
అందుబాటులో ఉన్న నిల్వ
|
|
2,82,57,130
ఇప్పటిదాకా 55.01 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 59,16,920 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 52,59,93,669 డోసులు. 2.82 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
బొగ్గు మంత్రిత్వ శాఖ
ఫెర్ఫార్మెన్స్ బ్యాంక్ గ్యారెంటీని సవరించడంలో సడలింపులను ప్రతిపాదిస్తున్న బొగ్గు మంత్రిత్వ శాఖ
బొగ్గు బ్లాకుల వేలానికి బిడ్ల గడువు తేదీ 30 జనవరి 2023 వరకు పొడిగింపు
బొగ్గు మంత్రిత్వ శాఖ 141 బొగ్గు గనుల కోసం వాణిజ్య బొగ్గు గనుల 6వ విడతను ప్రారంభించడమే కాక 5 విడతలో రెండవ ప్రయత్నాన్ని 3 నవంబర్ 2022న ప్రారంభించింది. పరిశ్రమ నుంచి వచ్చిన డిమాండ్ను పరిగణనలోకి తీసుకుని, వ్యాపారం చేయడాన్ని సులభతరం  చేయడాన్ని ప్రోత్సహించేందుకు మంత్రిత్వ శాఖ సంబంధిత బొగ్గు గనుల ప్రారంభ అనుమతిని మంజూరు చేసిన తర్వాత పెర్ఫార్మెన్స్ బ్యాంక్ గ్యారెంటీ తొలి సవరణను ముందుకు తీసుకువెళ్ళాలని మంత్రిత్వ శాఖ నిర్ణయించింది.
టెండర్ పత్రంలోని నిబంధనల ప్రకారం విజయవంతంగా వేలం వేసిన బొగ్గు గనికి సమర్పించవలసిన పెర్ఫార్మెన్స్ బ్యాంక్ గ్యారెంటీ ని సంవత్సరం ప్రారంభంలో ఏప్రిల్ నెలలో జాతీయ బొగ్గు సూచీ  ఆధారంగా ప్రతి ఏడాదీ సవరిస్తారు. మొట్టమొదటి వాణిజ్య బొగ్గు గనుల వేలాన్ని 2020లో ప్రారంభించినప్పటి నుంచి ఎన్సిపి రెండింతలు అయ్యిందని, పిబిజి సవరణ నిబంధనలలో సడలింపు కోసం పరిశ్రమ నుండి అనేక నివేదనలు అందాయి. ఎన్సిఐలో ముందెన్నడూ లేని పెరుగుదలతో విజయవంతమైన బిడ్డర్లపై ఎక్కువ ఆర్థిక భారం పెరగడానికి దారి తీసిందని, వీరు వేలం పాడిన గనులు కార్యాచరణ ముందస్తు దశలో ఉండడంతో, గనుల కార్యాచరణ కార్యకలాపాలకు నిధుల లభ్యతపై ప్రభావితం చూపుతోందని అభ్యర్ధించారు.
ఈ పెట్టుబడిదారు అనుకూల చొరవ అన్నది బొగ్గు గనుల నిర్వహణ ప్రక్రియలో బిడ్డర్లపై ఆర్ధిక భారాన్ని తగ్గించి, వాణిజ్య బొగ్గు గనుల వేలంలో బిడ్డర్ల భాగస్వామ్యాన్ని పెంచుతుందని భావిస్తున్నారు. దీనికి బదులుగా ప్రస్తుత వేలం రౌండ్లో ఈ సవరణను అమలు చేసేందుకు మంత్రిత్వ శాఖ వేలం బిడ్ గడువు తేదీని ఇంతకు ముందు ప్రకటించినట్టుగా 13 జనవరి 2023 నుంచి 30 జనవరి 2023 వరకు పొడిగించింది.
హోం మంత్రిత్వ శాఖ
జమ్ము-కశ్మీర్ కు చెందిన వివిధ రాజకీయ పార్టీల నాయకులతో ప్రధానమంత్రి ఉన్నత స్థాయి సమావేశం
జమ్ము-కశ్మీర్ లో గ్రామీణ స్థాయి నుంచి ప్రజాస్వామ్యం పటిష్ఠతకే ప్రాధాన్యత : ప్రధానమంత్రి
పోలింగ్ సజావుగా జరగాలంటే. పునర్విభజన త్వరిత గతిన జరగాల్సిందే : ప్రధానమంత్రి
జమ్ము-కశ్మీర్ లో ఎన్నికైన ప్రజాప్రభుత్వం రావాలి, అప్పుడే జమ్ము-కశ్మీర్ అభివృద్ధి పథంలో పురోగమించే బలం చేకూరుతుంది : ప్రధానమంత్రి
జమ్ము-కశ్మీర్ లో అభివృద్ధి ప్రాజెక్టుల పురోగతి పట్ల సంతృప్తి ప్రకటించిన ప్రధానమంత్రి
జమ్ము-కశ్మీర్ లో కేంద్ర ప్రభుత్వ పథకాలను వినియోగించుకున్న వ్యక్తిగత లబ్ధిదారుల సంఖ్య 90% చేరింది : హోం మంత్రి
ప్రధానమంత్రి శ్రీ నరేంద్ర మోదీ జమ్ము-కశ్మీర్ కు చెందిన వివిధ రాజకీయ పార్టీల నాయకులతో అత్యున్నత స్థాయి సమావేశానికి అధ్యక్షత వహించారు. జమ్ము-కశ్మీర్ లో ప్రజాస్వామ్య పటిష్ఠతపై సవివరమైన చర్చ జరిగింది. ఎన్నికలు నిర్వహించి బ్లాక్, జిల్లా అభివృద్ధి మండలులు ఏర్పాటు చేయడం ద్వారా మూడంచెల పంచాయతీ వ్యవస్థ ఏర్పాటు చేసిన నేపథ్యంలో జమ్ము-కశ్మీర్ లో ప్రజాస్వామ్య ప్రక్రియకు మరింత ఉత్తేజం కల్పించడం ఎలా అనే అంశంపై చర్చ విస్తృతంగా జరిగింది. ఈ దిశగా ముందడుగు వేసే విషయంలో వివిధ పార్టీల నాయకులు తమ తమ అభిప్రాయాలు పంచుకున్నారు. రాజ్యాంగానికి, ప్రజాస్వామ్య పటిష్ఠతకు వారు తమ కట్టుబాటును ప్రకటించారు.
చర్చలు సుహృద్భావ వాతావరణంలో జరగడంతో పాటు నాయకులందరూ దాపరికం లేకుండా తమ అభిప్రాయాలు ప్రకటించడాన్ని ప్రధానమంత్రి శ్రీ నరేంద్ర మోదీ ప్రశంసించారు. జమ్ము-కశ్మీర్ లో గ్రామీణ స్థాయి ప్రజాస్వామ్య పటిష్ఠత తమ ప్రాధాన్యత అని ఆయన నొక్కి చెప్పారు. జమ్ము-కశ్మీర్ లో ఎన్నికలు జరిగి ప్రజాస్వామ్య ప్రభుత్వం రావాలంటే వేగంగా పునర్విభజన జరగాలని, అప్పుడే జమ్ము-కశ్మీర్ అభివృద్ధి యానానికి బలం చేకూరుతుందని ఆయన అన్నారు.
జమ్ము-కశ్మీర్ లో ప్రజలు, ప్రత్యేకించి యువత రాజకీయ నాయకత్వం వహించడం ద్వారా తమ ఆకాంక్షల సాకారానికి మార్గం సుగమం చేయాలని ప్రధానమంత్రి పిలుపు ఇచ్చారు.
జమ్ము-కశ్మీర్ లో అభివృద్ధి ప్రాజెక్టుల పురోగతి పట్ల ప్రధానమంత్రి సంతృప్తి ప్రకటించారు. యువత ఆకాంక్షలు సాకారం చేయడం, జమ్ము-కశ్మీర్ ను అభివృద్ధి పథంలో నిలపడానికి నాయకులందరూ కలిసికట్టుగా కృషి చేయాలని ఆయన కోరారు.
పారదర్శకతతో అభివృద్ధి కార్యక్రమాలు నిర్వహించడంలో జమ్ము-కశ్మీర్ సుదీర్ఘ దూరం ప్రయాణించిందని కేంద్ర హోం మంత్రి శ్రీ అమిత్ షా అన్నారు. జమ్ము-కశ్మీర్ లో కేంద్రప్రభుత్వ పథకాలు వినియోగించుకున్న వ్యక్తిగత లబ్ధిదారుల సంఖ్య సుమారు 90% ఉన్నట్టు ఆయన చెప్పారు. పలు ప్రధాన రోడ్డు ప్రాజెక్టులు, రెండు కొత్త ఎయిమ్స్, 7 కొత్త వైద్య కళాశాలలు నెలకొల్పుతున్నారు. జమ్ము-కశ్మీర్ పారిశ్రామికాభివృద్ధిని వేగవంతం చేయడం ద్వారా 4.5 లక్షల ఉపాధి కల్పించడం లక్ష్యంగా రూ.28,400 కోట్ల ప్యాకేజితో కొత్త పారిశ్రామిక విధానం ప్రకటించారు.
పార్లమెంటులో ప్రకటించిన మేరకు రాష్ట్ర హోదా పునరుద్ధరించాలంటే పునర్విభజన ప్రక్రియ  వేగవంతం కావడం, శాంతియుతంగా ఎన్నికల నిర్వహణ కీలక మైలురాళ్లు అని శ్రీ అమిత్ షా వివరించారు.
శ్రీ ఫరూక్ అబ్దుల్లా, శ్రీ గులామ్ నబీ అజాద్, శ్రీమతి మెహబూబా ముఫ్తి, శ్రీ ఒమర్ అబ్దుల్లా, శ్రీ కవీందర్ గుప్తా, శ్రీ ముజఫర్ హుస్సేన్ బేగ్, శ్రీ నిర్మల్ సింగ్, శ్రీ తారాచంద్, శ్రీ మహమ్మద్ అల్తాఫ్ బుఖారీ, శ్రీ సజద్ గని లోన్, శ్రీ రవీందర్ రైనా, శ్రీ గులాం అహ్మద్ మీర్, శ్రీ మహమ్మద్ యూసఫ్ తరిగామి, శ్రీ భీమ్ సింగ్ ఈ సమావేశానికి హాజరయ్యారు.
హోం మంత్రి శ్రీ అమిత్ షా, జమ్ము-కశ్మీర్ లెఫ్టనెంట్ గవర్నర్ శ్రీ మనోజ్ సిన్హా, ఎన్ఎస్ఏ శ్రీ అజిత్ దోవల్, కేంద్ర సహాయ మంత్రి  శ్రీ జితేంద్ర సింగ్, సీనియర్ అధికారులు కూడా ఈ సమావేశంలో పాల్గొన్నారు.
(Visitor Counter : 183
గ్రామీణాభివృద్ధి మంత్రిత్వ శాఖ
ఆజాదీ కా అమృత్ మహోత్సవ్లో భాగంగా ఐకానిక్ వీక్ వేడుకల సందర్భంగా డీడీయూ–జీకేవైఆధ్వర్యంలో దేశవ్యాప్తంగా మహిళా- ఉపాధి కోర్సుల కోసం 174 సమీకరణ శిబిరాలు నిర్వహించడం జరిగింది.
4281 మందికి పైగా మహిళా అభ్యర్థులను కోర్సుల్లో చేరేలా సమీకరించారు.
డీడీయూ–జీకేవైపథకం కింద శిక్షణ పొందుతున్న మొత్తం అభ్యర్థులలో మూడింట ఒక వంతు మంది మహిళలు ఉండాలి.
2022 అంతర్జాతీయ మహిళా దినోత్సవాన్ని పురస్కరించుకుని గ్రామీణాభివృద్ధి శాఖ  ఆజాదీ కా అమృత్ మహోత్సవ్ ఐకానిక్ వీక్లో భాగంగా, దీన్ దయాళ్ ఉపాధ్యాయ గ్రామీణ కౌశల్య యోజన  కింద 174 కంటే ఎక్కువ 'మహిళా ఉపాధి' సమీకరణ శిబిరాలు దేశవ్యాప్తంగా ఈ నెల ఏడున నిర్వహించడం జరిగింది. అవ్సర్ కి ఆజాదీ- అనే పేరుతో ఈవెంట్ను వివిధ రాష్ట్ర గ్రామీణ జీవనోపాధి మిషన్లు , స్టేట్ స్కిల్స్ మిషన్లు  ప్రాజెక్ట్ ఇంప్లిమెంటేషన్ ఏజెన్సీలు  ద్వారా విజయవంతంగా నిర్వహించాయి.
ఆంధ్రప్రదేశ్లో చైతన్య యాత్ర
అసిస్టెంట్ బ్యూటీ థెరపిస్ట్, సెల్ఫ్ ఎంప్లాయిడ్ టైలరింగ్ శాంపిల్ టైలరింగ్ మొదలైన కోర్సుల్లో చేరేందుకు దేశవ్యాప్తంగా నిర్వహించిన వివిధ క్యాంపుల ద్వారా 4281 మంది మహిళా అభ్యర్థులను విజయవంతంగా సమీకరించారు. సంభావ్య అభ్యర్థులకు పథకం దాని నిబంధనల గురించి వారికి తెలియజేశారు
జార్ఖండ్లో చైతన్య శిబిరాల నిర్వహణ
డీడీయూ–జీకేవై పథకం కింద శిక్షణ పొందుతున్న మొత్తం అభ్యర్థులలో మూడింట ఒక వంతు మంది మహిళలు ఉండాలి. అలాగే, ఈ పథకం 15-–35 ఏళ్లలోపు గ్రామీణ పేద యువతను లక్ష్యంగా చేసుకున్నప్పటికీ, మహిళా అభ్యర్థులకు గరిష్ట వయోపరిమితి 45 సంవత్సరాలు.
అస్సాంలో సమీకరణ శిబిరం
దీన్ దయాళ్ ఉపాధ్యాయ గ్రామీణ కౌశల్య యోజన 25 సెప్టెంబర్ 2014న ప్రారంభమయింది. ఇది కేంద్ర ప్రభుత్వ గ్రామీణాభివృద్ధి మంత్రిత్వ శాఖ  నిధుల ద్వారా నడుస్తున్న ప్లేస్మెంట్-లింక్డ్ స్కిల్ ట్రైనింగ్ ప్రోగ్రామ్. దీన్ దయాళ్ ఉపాధ్యాయ గ్రామీణ కౌశల్య యోజన పేద గ్రామీణ యువత ప్లేస్మెంట్ లింక్డ్ నైపుణ్యాలను పెంపొందించడానికి, ఆర్థిక వ్యవస్థలోని వివిధ రంగాలలో వాళ్లు ఉద్యోగాలు ఉపాధి పొందేలా చేస్తుంది. ప్రోగ్రామ్ కనీసం 70% శిక్షణ పొందిన అభ్యర్థులకు గ్యారెంటీ ప్లేస్మెంట్కు హామీ ఉంటుంది. డీడీయూ–జీకేవై కార్యక్రమం 27 రాష్ట్రాలు 3 కేంద్ర పాలిత ప్రాంతాలలో గ్రామీణ పేద యువత ఉపాధి కోసం ప్రాధాన్యతనిస్తూ అమలు చేయబడుతోంది. 871 కంటే ఎక్కువ ప్రాజెక్ట్ ఇంప్లిమెంటేషన్ ఏజెన్సీలు  2381కుపైగా శిక్షణా కేంద్రాల ద్వారా గ్రామీణ పేద యువతకు 611 రకాల ఉద్యోగాలలో శిక్షణనిస్తున్నాయి.
కార్మిక, ఉపాధికల్పన మంత్రిత్వ శాఖ
జనవరి 2022లో ఈపీఎఫ్ఓ లో కొత్తగా 15. 29 లక్షల సభ్యుల చేరిక
ఉద్యోగుల భవిష్య నిధి సంస్థ  లో 2022 జనవరి నెలలో కొత్తగా 15.29 లక్షల మంది సభ్యులు చేరారు. ఈ రోజు ఈపీఎఫ్ఓ తాత్కాలిక పేరోల్ డేటా విడుదల అయ్యింది. 2021 డిసెంబర్ నెలతో పోలిస్తే 2022 జనవరి లో ఈపీఎఫ్ఓ లో చేరిన నికర సభ్యుల సంఖ్య 2.69 లక్షలకు పైబడి ఎక్కువగా ఉంది.
జనవరి నెలలో కొత్తగా చేరిన 15.29 లక్షల మంది సభ్యులలో 8.64 లక్షల మంది తొలిసారిగా సామాజిక భద్రత అందిస్తున్న ఈపీఎఫ్, ఎంపీ చట్టం 1952 పరిధిలో ఈపీఎఫ్ఓ సభ్యత్వం తీసుకున్నారు. ఈపీఎఫ్ఓ నుంచి దాదాపు 6.65 లక్షల మంది నికర సభ్యులు నిష్క్రమించి, తిరిగి ఇపిఎఫ్ఓలో చేరారు. చందాదారులు తుది పరిష్కారం కోసం కాకుండా తమ సభ్యత్వాన్ని కొనసాగించాలని నిర్ణయించుకున్నారు. ఈపీఎఫ్ఓ సభ్యత్వాన్ని వదులుకుంటున్న వారి సంఖ్య 2021 జూలై నెల నుంచి తగ్గుతూ వస్తోంది.
వయస్సువారిగా సభ్యుల వివరాలను పరిశీలిస్తే జనవరి నెలలో ఈపిఎఫ్ఓలో 18-25 మధ్య వయసులో ఉన్నవారు అత్యధికంగా సభ్యులుగా చేరారు. 18-25 మధ్య వయస్సు ఉన్న 6.90 లక్షల మంది ఈపీఎఫ్ఓ లో సభ్యత్వం తీసుకున్నారు. వీరి తర్వాత వారు ఈపీఎఫ్ఓ లో సభ్యత్వం తీసుకున్నారు. ఈపీఎఫ్ఓ లో 29-35 మధ్య వయస్సు ఉన్న 3.23 లక్షల మంది సభ్యత్వం తీసుకున్నారు. ఈ వివరాలను పరిశీలిస్తే సంఘటిత రంగంలో తొలిసారిగా ఉపాధి పొందిన వారి సంఖ్య ఎక్కువగా ఉందని తెలుస్తోంది. వ్యక్తిగత ఆదాయ అవకాశాలు ఎక్కువగా ఉన్న రంగాల్లో చేరుతున్న వారు భవిష్యత్తులో మరింత అభివృద్ధి సాధించేందుకు అవకాశం కలిగి ఉంటారు.
రాష్ట్రాల వారీగా గణాంకాల విశ్లేషణ ప్రకారం, మహారాష్ట్ర, హర్యానా, గుజరాత్, తమిళనాడు మరియు కర్ణాటక రాష్ట్రాలు ఉపాధి కల్పనలో ముందంజలో ఉన్నాయి.మహారాష్ట్ర, హర్యానా, గుజరాత్, తమిళనాడు, కర్ణాటక రాష్ట్రాల నుంచి అన్ని వయసులకు చెందిన 9.33 లక్షల మంది ఈపీఎఫ్ఓ నికర చందాదారులుగా చేరారు. మొత్తం చందాదారులు సంఖ్యలో ఇది 61%గా ఉంది.
జనవరి నెల పేరోల్ డేటాను స్త్రీ పురుషుల వారీగా విశ్లేషిస్తే ఈపీఎఫ్ఓ లో 3.20 లక్షల మంది మహిళలు సభ్యులుగా చేరారు. మొత్తం సభ్యుల సంఖ్యలో మహిళలు 21% వరకు ఉన్నారు. 2021 డిసెంబర్ నెలలో ఈపీఎఫ్ఓ లో చేరిన మహిళల సంఖ్యతో పోల్చి చూస్తే ఈపీఎఫ్ పథకం లో 57,722 మంది మహిళలు ఎక్కువగా చేరారు.
పరిశ్రమల వారీగా చూస్తే " ప్రత్యేక తరగతి"  జాబితా కిందికి వచ్చే వారు జనవరి నెలలో అత్యధికంగా 39.95% వరకు సభ్యులుగా ఉన్నారు. భవన నిర్మాణం, వ్యాపార సంస్థలు, ఇంజనీరింగ్, ఎలక్ట్రికల్ మెకానికల్, సాధారణ ఇంజనీరింగ్ రంగాల్లో పనిచేస్తున్న వారు కూడా ఈపీఎఫ్ఓ సభ్యులుగా ఎక్కువగా చేరుతున్నారు.
డేటా ఉత్పత్తి మరియు ఉద్యోగుల రికార్డులను నవీకరించడం నిరంతర ప్రక్రియగా సాగుతుంది. దీనితో ప్రస్తుత వివరాలు తాత్కాలిక వివరాలుగా ఉంటాయి. ప్రతినెలా వివరాలను ఆధునీకరించడం జరుగుతుంది. ఈపీఎఫ్ఓ సెప్టెంబర్ 2017 కాలం తర్వాత నమోదైన పేరోల్ డేటాను ఏప్రిల్, 2018 నుండి విడుదల చేస్తోంది.
సంఘటిత రంగానికి చెందిన ఉద్యోగులకు ప్రావిడెంట్ ఫండ్, భీమా,పెన్షన్ వంటి సామాజిక భద్రత సౌకర్యాలను ఎంప్లాయిస్ ప్రావిడెంట్ ఫండ్స్ అండ్ మెసిలేనిస్ చట్టం 1952 కింద ఈపీఎఫ్ఓ అందిస్తున్నది. ఇటీవల కాలంలో ఈపీఎఫ్ఓ సామజిక మాధ్యమాలను ఎక్కువగా వుప్పగిస్తున్నది. ట్విట్టర్, వాట్సాప్, పేస్ బుక్ ల ద్వారా సభ్యుల సమస్యల పరిష్కారానికి సంస్థ కృషి చేస్తున్నది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
భారతదేశంలో ఎక్స్ఆర్ టెక్నాలజీ స్టార్టప్లను వేగవంతం చేయడానికి సహకరించనున్న మైటీ స్టార్టప్ హబ్, మెటా
మైటీ స్టార్టప్ హబ్  మెటా సహకారంతో భారతదేశం అంతటా ఎక్స్ఆర్ టెక్నాలజీ స్టార్టప్లకు మద్దతు ఇవ్వడానికి వేగవంతం చేయడానికి ఒక ప్రోగ్రామ్ను ప్రారంభించనుంది. ఈ కార్యక్రమాన్ని 13 సెప్టెంబర్ 2022న ప్రకటిస్తారు. కేంద్ర ఎలక్ట్రానిక్స్ & ఇన్ఫర్మేషన్ టెక్నాలజీ, స్కిల్ డెవలప్మెంట్ & ఎంటర్ప్రెన్యూర్షిప్ల శాఖల సహాయ మంత్రి రాజీవ్ చంద్రశేఖర్ గ్లోబల్ పాలసీ, మెటా వైస్ ప్రెసిడెంట్ జోయెల్ కప్లాన్ ఈ కార్యక్రమంలో పాల్గొంటారు. అభివృద్ధి చెందుతున్న భవిష్యత్తు సాంకేతికతలలో నైపుణ్యం కోసం ప్రభుత్వ ప్రయత్నాలలో ఈ సహకారం ఒక భాగం. సృష్టికర్తలు, డెవలపర్లు శక్తివంతమైన సాంకేతిక పర్యావరణ వ్యవస్థతో కూడిన పెద్ద టాలెంట్ పూల్తో మెటావర్స్లో కీలక పాత్ర పోషించడానికి భారతదేశం సంసిద్ధంగా ఉంది. డిజిటల్ ఉత్పత్తుల కోసం ఎక్కువ డిమాండ్ను తీర్చడానికి సరఫరా సాంకేతికత, ఆవిష్కరణ ప్రతిభ కోసం ప్రపంచం ఇండియావైపు వైపు చూస్తోంది. మైటీ స్టార్టప్ హబ్, మైటీ చొరవ, సాంకేతిక ఆవిష్కరణలు, స్టార్టప్లు మేధోపరమైన లక్షణాల సృష్టిని ప్రోత్సహించడంపై దృష్టి సారించిన జాతీయ వేదిక. నేడు ఇది దాదాపు 3000+ టెక్ స్టార్టప్లకు మద్దతునిస్తోంది. రాబోయే మూడు నుండి ఐదు సంవత్సరాల్లో పది వేలకు పైగా స్టార్టప్లను పెంచాలనే లక్ష్యంతో ఉంది.
|
ఆరోగ్య, కుటుంబ సంక్షేమ మంత్రిత్వ శాఖ
|
194.43 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.46 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 28,857
గత 24 గంటల్లో నమోదయిన కొత్త కేసులు 5,233
ప్రస్తుత రికవరీ రేటు 98.72%
వారపు పాజిటివిటీ రేటు 1.12%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 194.43 కోట్ల  డోసులను టీకా కార్యక్రమం అధిగమించింది. 2,48,41,726 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.46 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,07,403
|
|
రెండో డోసు
|
|
1,00,45,028
|
|
ముందు జాగ్రత్త డోసు
|
|
53,30,935
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,20,048
|
|
రెండో డోసు
|
|
1,75,91,938
|
|
ముందు జాగ్రత్త డోసు
|
|
90,01,952
|
|
12-14 ఏళ్ల వారు
|
|
మొదటి డోసు
|
|
3,46,80,050
|
|
రెండో డోసు
|
|
1,82,75,795
|
|
15-18 ఏళ్ల వారు
|
|
మొదటి డోసు
|
|
5,96,92,001
|
|
రెండో డోసు
|
|
4,64,78,107
|
|
18-44 ఏళ్ల వారు
|
|
మొదటి డోసు
|
|
55,74,17,391
|
|
రెండో డోసు
|
|
49,27,06,898
|
|
ముందు జాగ్రత్త డోసు
|
|
12,30,636
|
|
45-59 ఏళ్ల వారు
|
|
మొదటి డోసు
|
|
20,32,96,219
|
|
రెండో డోసు
|
|
19,14,38,576
|
|
ముందు జాగ్రత్త డోసు
|
|
16,36,057
|
|
60 ఏళ్లు పైబడినవారు
|
|
మొదటి డోసు
|
|
12,71,27,190
|
|
రెండో డోసు
|
|
11,94,36,496
|
|
ముందు జాగ్రత్త డోసు
|
|
2,01,13,696
|
|
ముందు జాగ్రత్త డోసులు
|
|
3,73,13,276
|
|
మొత్తం డోసులు
|
|
1,94,43,26,416
దేశవ్యాప్త క్రియాశీల కేసుల సంఖ్య 28,857. మొత్తం పాజిటివ్ కేసుల్లో ఇది 0.07 శాతం.
భారతదేశ రికవరీ రేటు 98.72 శాతంగా ఉంది. గత 24 గంటల్లో 3,345 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,36,710 కి పెరిగింది.
గత 24 గంటల్లో 5,233 కొత్త కేసులు నమోదయ్యాయి.
గత 24 గంటల్లో మొత్తం 3,13,361 పరీక్షలు చేశారు. దేశవ్యాప్తంగా ఇప్పటివరకు 85.35 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.12 శాతంగా, రోజువారీ పాజిటివిటీ రేటు 1.67 శాతంగా నమోదయ్యాయి.
పర్యావరణం, అడవులు, మరియు వాతావరణ మార్పు మంత్రిత్వ శాఖ
యమున నదిలో అమ్మోనియాకల్ నైట్రోజన్ తనిఖీ కోసం ఉమ్మడి అధ్యయన బృందం, నిఘా బృందం ఏర్పాటు
దిల్లీ కాలుష్య నియంత్రణ మండలి , హరియాణా రాష్ట్ర కాలుష్య నియంత్రణ మండలి , దిల్లీ జల మండలి , హరియాణా నీటి పారుదల &జల వనరుల విభాగం, దిల్లీ నీటి పారుదల & వరద నియంత్రణ విభాగంతో కేంద్ర కాలుష్య నియంత్రణ మండలి  సోమవారం సమావేశం నిర్వహించింది. యమున నదిలో అమ్మోనియాకల్ నైట్రోజన్ పెరుగుదల, స్వల్పకాలిక, దీర్ఘకాలిక పరిష్కార మార్గాలపై చర్చించడానికి ఆ సమావేశం ఏర్పాటు చేసింది.
హరియాణాలో, నదికి ఎగువన ఉన్న పట్టణాల నుంచి శుద్ధి చేయని మురుగునీటిని నదిలోకి వదలడం, పారిశ్రామిక యూనిట్లు, సాధారణ వ్యర్థ జలాల శుద్ధి కేంద్రాలు , మురుగునీటి శుద్ధి కేంద్రాల  నుంచి వ్యర్థాలు కలవడం, దిల్లీ వెలుపలవున్న మురికివాడల నుంచి అక్రమంగా ట్యాంకర్లతో మురుగునీటిని నదిలో పారబోయడం, ప్రవాహం తగ్గడం, నది ఒడ్డున పేరుకుపోయిన బురద కుళ్లిపోవడం వంటివి యుమున నదిలో అమ్మోనియా పెరుగుదలకు కారణాలుగా సమావేశంలో తేల్చారు.
సమస్య పరిష్కారం కోసం; దిల్లీ జల మండలి, హరియాణా రాష్ట్ర కాలుష్య నియంత్రణ మండలి, దిల్లీ కాలుష్య నియంత్రణ మండలి, హరియాణా నీటి పారుదల &జల వనరుల విభాగం, దిల్లీ నీటి పారుదల & వరద నియంత్రణ విభాగం నుంచి అధికారులను ఎంపిక చేసి అధ్యయన బృందంగా ఏర్పాటు చేశారు. ఒకే విధమైన పర్యవేక్షణ ప్రోటోకాల్, పర్యవేక్షణ యంత్రాంగాన్ని బలోపేతం చేయాల్సిన అవసరంపై ఈ బృందం సమీక్షిస్తుంది. గత సమాచారం విశ్లేషణ, అత్యంత సమస్యాత్మక ప్రాంతాలను గుర్తించేందుకు క్షేత్రస్థాయి సర్వే, అమ్మోనియా ఎక్కువగా ఉంటున్న కాలాల గుర్తింపు వంటివి చేపడుతుంది. శాశ్వత పరిష్కారం కోసం తీసుకోవాల్సిన స్వల్ప, దీర్ఘకాలిక చర్యలను సూచించాలని, నెలలోగా నివేదిక సమర్పించాలని ఈ ఉమ్మడి బృందానికి ఉన్నతాధికారులు సూచించారు.
దిల్లీ జల మండలి, దిల్లీ కాలుష్య నియంత్రణ మండలి, దిల్లీ నీటి పారుదల & వరద నియంత్రణ విభాగం, హరియాణా రాష్ట్ర కాలుష్య నియంత్రణ మండలి, హరియాణా నీటి పారుదల &జల వనరుల విభాగాల నుంచి ఒక ఉమ్మడి నిఘా బృందాన్ని ఏర్పాటు చేయాలని కూడా ఆ సమావేశంలో నిర్ణయించారు.
రసాయనాలు, ఎరువుల మంత్రిత్వ శాఖ
ప్రపంచ దేశాలతో పోలిస్తే భారత్ లోనే నిరుద్యోగం తక్కువ- కేంద్ర సహాయ మంత్రి శ్రీ భగవంత్ ఖూబా
ఆర్టీసీ కళాభవన్ లో నిర్వహించిన రోజ్ గార్ మేళాలో దాదాపు 135 మంది యువతకు ఉద్యోగ నియామక పత్రాలు అందజేసిన కేంద్ర సహాయ మంత్రి
ప్రపంచ దేశాలతో పోలిస్తే భారత్ లోనే నిరుద్యోగం తక్కువగా వుందని, భారత్ లో నిరుద్యోగం 3.3 శాతం మాత్రమేనని కేంద్ర ఎరువులు, రసాయనాల శాఖ సహాయమంత్రి శ్రీ భగవంత్ ఖూబా అన్నారు. హైదరాబాద్ లోని ఆర్టీసీ కళా భవన్ లో నిర్వహించిన రోజ్ గార్ మేళా లో కేంద్రమంత్రి దాదాపు 135 మంది యువతకు ఉద్యోగ నియామక పత్రాలు అందజేశారు. ఏయిమ్స్, పవర్ గ్రిడ్, LIC, కేంద్ర పరోక్ష పన్నుల బోర్డు, బ్యాంక్ అఫ్ బరోడా లాంటి ప్రభుత్వ సంస్థలలో ఉద్యోగాలు పొందిన తెలుగు రాష్ట్రాలకు చెందిన యువత ఈ సందర్భంగా నియామక పత్రాలు కేంద్ర మంత్రి నుండి అందుకున్నారు.
ఈ సందర్భంగా మంత్రి ఖూబా మట్లాడుతూ, కేంద్ర ప్రభుత్వం గత తొమ్మిదేళ్ళలో పారదర్శక విధానాల ద్వారా చేపట్టిన చర్యల కారణంగా ప్రపంచ దేశాల్లో ఎక్కడా లేని విధంగా GDP 7.5 శాతానికి పెరిగిందనీ, ద్రవ్యోల్బణం 4.2 కు తగ్గిందని అన్నారు. గత తొమ్మిదేళ్ళలో పేదల జీవితాలు మెరుగుపడ్డాయనీ, 15 కోట్ల మంది ప్రజలు దారిద్ర్య రేఖ పైకి వచ్చారన్నారు. ముద్రా యోజన ద్వారా 40 కోట్లమందికి రుణాలు లభించగా ఎక్కువ మంది మహిళలే లబ్దిపొందారని, నాలుగు కోట్ల మంది పేదలకు ఇళ్ళు, 12 కోట్ల మరుగుదొడ్లు నిర్మించి ఇచ్చినట్లు చెప్పారు. పేదల జనధన్ ఖాతాలలో లక్ష తొంభై వేల కోట్ల రూపాయిలు జమ అయ్యాయని, ప్రత్యక్ష నగదు బదిలీ  ద్వారా పేదలకు ఇస్తున్న ప్రతి రూపాయీ వారికే అందుతోందని చెప్పారు.
ప్రధానమంత్రి దార్శనికతతో ‘సబ్ కా సాత్’ నినాదంతో దేశం ప్రగతిశీల దేశంగా పురోగమిస్తోందన్నారు.మరే దేశంలో లేని విధంగా భారత్ లో 92 కోట్లమంది 18- 59 ఏళ్ళ మధ్య ప్రజలున్నారని చెబుతూ,.మానవ వనరులను గరిష్టంగా ఉపయోగించుకుంటూ, 2047 నాటికి భారత్ ప్రపంచంలొనే అతిపెద్ద ఆర్ధిక వ్యవస్ధగా మారుతుందన్నారు.
కేంద్ర ప్రభుత్వం అత్యంత పారదర్శకంగా అమలుచేస్తున్న విధానాల వల్ల నిరుద్యోగం గణనీయంగా జాతీయ స్ధాయిలో దాదాపు 4 శాతానికి తగ్గిందని, అయితే తెలంగాణా లో మాత్రం నిరుద్యోగం 7.5 శాతం ఉందన్నారు. అవినీతికి తావు లేకుండా, ఏడాదిలో 10 లక్షల ఉద్యోగాలను భర్తీ చేస్తూ కేంద్ర ప్రభుత్వం చరిత్ర సృష్టించిందని మంత్రి పేర్కొన్నారు.
ఈ కార్యక్రమం లో కస్టమ్స్ డిపార్ట్మెంట్ చీఫ్ కమిషనర్ సందీప్ ప్రకాష్, కమీషనర్ సంగీత , ఇతర అధికారులు పాల్గొన్నారు.
(Visitor Counter : 63